હા એક વાત ખરી છે કે જો આપણે પાણીને વિજપ્રવાહ દ્વારા વિઘટિત કરીએ અને છૂટા પડેલા ઓક્સીજન અને હાઈડ્રોજનને ફરીથી સંયોજિત કરીએ ત્યારે જે ઉર્જા અને પાણી ઉત્પન્ન થાય છે તેમાં પ્રાયોગિક રીતે અમુક જત્થાની ઘટ પડે. પણ ઉર્જા ઉત્પન્ન કરવાની આ તકનિકી આપણે હજુ વિકસાવી નથી. જ્યારે મનુષ્ય જાતિ આ તકનિકી વિકસાવશે અને તેનો વ્યાપક ઉપયોગ કરશે ત્યારે અતિ લાંબા ગાળે કદાચ આ સમસ્યા ઉભી થાય. પણ મનુષ્ય એટલો બેવકુફ નથી કે આ સમસ્યા સમજી ન શકે.